Борис Младенов-Young
През ранното ми детство с братовчеди…

chitanka.info

През ранното ми детство с братовчеди

играехме на двора на война;

удържахме над „немците“ победи

като на филм със боен вик: „Ура!“

Един от нас с изпити бледи скули,

задъхан все стоеше настрана.

Бил много болен, бяхме подочули.

След време той изчезна без следа.

Попитах мама — като лекар вече

от професионален интерес

за болестта му… — от какво умря?

„Не знаеше ли? Левкемия!“ — рече.

О, имало левкози и в онез

екологично чисти времена!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.